
REPUBLIKA HRVATSKA

SISAČKO-MOSLAVAČKA ŽUPANIJA

O P Ć I N A  S U N J A 

JEDINSTVENI UPRAVNI ODJEL

Objavljuje

JAVNI POZIV

za subvencioniranje dijela premije osiguranja usjeva i nasada u 2020. godini

1. UVODNE NAPOMENE

Raspisuje se Javni poziv za subvencioniranje dijela premije osiguranja usjeva i nasada iz Općinskog proračuna u visini 25 % od plaćene cijene osiguranja usjeva i nasada.


2. KORISNICI POTPORA

Korisnik sredstava po ovom pozivu može biti poljoprivrednik koji je registriran za obavljanje poljoprivredne djelatnosti, obrt za obavljanje poljoprivredne djelatnosti, zadruga ili tvrtka za obavljanje poljoprivredne djelatnosti, a korisnik sredstava ima prijavljeno prebivalište na području Općine Sunja, upisan u Upisnik poljoprivrednih gospodarstava, da obiteljsko poljoprivredno gospodarstvo, obrt, zadruga ili tvrtka ima sjedište na području Općine Sunja, da se zemljište za koje se traži subvencioniranje dijela premije osiguranja nalazi na području Općine Sunja i da vlasnik nema dospjelih dugovanja rema Općini Sunja.

3. NAMJENA SREDSTAVA

Subvencioniranje dijela premije osiguranja usjeva i nasada, a korisnici subvencije ostvaruju pravo na subvenciju po ispunjenju svojih obaveza prema Osiguravajućem društvu/kući i Općini.


4. POTREBNA DOKUMENTACIJA

Uz zahtjev podnositelj zahtjeva treba priložiti:

- presliku osobne iskaznice, obrti presliku obrtnice, trgovačka društva i zadruge presliku rješenja o upisu u 

  registar poslovnih subjekata,

- presliku rješenja o upisu u Upisnik poljoprivrednih gospodarstava,

- presliku žiro-računa s pripadajućem IBAN brojem,

- presliku Ugovora sa osiguravajućem društvom/kućom,

- presliku plaćenog računa kao dokaz o uplati,

- Izjavu o korištenim potporama male vrijednosti

- potvrda Jedinstvenog upravnog odjela Općine Sunja da nema dospjelih dugovanja prema Općini Sunja.

5. POSTUPAK DODJELE SREDSTAVA

Općina Sunja subvencije dodjeljuje putem objavljenog Javnog poziva koji je otvoren zaključno s danom 22.12.2020. godine.

Subvencije se dodjeljuju prema redoslijedu zaprimanja zahtjeva za dodjelu subvencija.

Zahtjeve zaprima i obrađuje Jedinstveni upravni odjel Općine Sunja i izrađuje prijedlog Odluke, a konačnu Odluku donosi Općinski načelnik.


6. PODNOŠENJE ZAHTJEVA

Zahtjev s potrebnom dokumentacijom podnosi se Jedinstvenom upravnom odjelu osobno ili poštom na adresu: OPĆINA SUNJA, JEDINSTVENI UPRAVNI ODJEL, Trg kralja Tomislava 3, Sunja.

Zahtjevi za isplatu subvencije zaprimat će se zaključno s danom 22.12.2020. godine.

Zahtjevi s nekompletiranom dokumentacijom neće se razmatrati.


7. INFORMACIJE

Sve informacije i obrazac Zahtjeva mogu se dobiti u Jedinstvenom upravnom odjelu Općine Sunja na navedenoj adresi, na broj telefona: 044/833-011 ili na službenoj stranici Općine Sunja: www.sunja.hr 

KLASA: 320-01/20-01/04
URBROJ: 2176/17-01-20-2                                 


Sunja, 04.12..2020.

